Foto: Dreamstime Turkmaniston Afg‘onistonning shimoliy viloyatlariga yetkazib berilayotgan elektr energiyasi uchun narxni 100 foizga oshirdi, deb xabar bermoqda 1TV Afghanistan afg‘on amaldorlariga tayangan holda. Avval 1 kilovatt $0,02 turgan bo‘lsa, Turkmaniston yangi yildan narxni $0,04 ga ko‘tardi. Afg‘oniston shimolida joylashgan Hirot viloyati vakillari ham mahalliy aholini import qilinayotgan elektr energiyasi uchun narxni oshirishga qarshi kampaniyada ishtirok etishga chaqirishgan. Afg‘oniston hukumati yangi shartlarda shartnoma imzolashdan bosh tortdi, shu sababdan Turkmaniston tomoni Hirot, Faryob, Sari-Pul va Juzjonga elektr energiyasi yetkazib berishni to‘xtatdi, deya ta’kidlaydi nashr. Afg‘oniston hukumati shimoliy viloyatlarga Erondan yetkazib berilayotgan elektr energiyasining bir qismini vaqtinchalik yuborib turadi.